རབ་
དཀར་ཨོག་ཞོལ་འཕྱང་བའི་བསེ་ཡི་ར།  ། མཁའ་ལྡིང་བསེ་ཡི་བྱ་ཁྲ་དུར་བྱ་དང་།  ། སྲིན་བྱ་འུག་པ་ལ་
སོགས་འཕུར་ལྡིང་རོལ།  ། འཇིགས་རུང་ཤྭ་ན་སྟག་གཟིག་དོམ་དྲེད་སོགས།  ། ཁྲག་གིས་མྱོས་པའི་
གཅན་གཟན་གྲངས་མེད་པ།  ། རྣལ་འབྱོར་འཕྲིན་ལས་ཐོགས་མེད་སྒྲུབ་ཕྱིར་འབུལ།  ། བེར་དམར་
ཚངས་ཅན་རིན་ཆེན་རྒྱན་ལྡན་དང་།  ། བསེ་ཁྲབ་དམར་པོ་ཟངས་ཀྱི་སྟོང་འབྲེལ་ཅན།  ། རབ་དམར་
ལྕོག་དང་འབར་བའི་བསེ་ཡི་རྨོག། བསེ་ལྷམ་བདུད་སྡེ་འཇོམས་པའི་ཟངས་གྲི་དང་།  ། དགྲ་བགེགས་
གློ་སྙིང་ཁྲག་གི་ཞམ་ཆུ་འབབ།  ། བསེ་ཡི་རུ་མཚོན་པ་དན་དམར་པོས་མཛེས།  ། ཧོང་ཁུང་ལིངྒ་རྩངས་
དམར་སྲད་བུས་བསྐོར།  ། བསྟན་དགྲ་འཇོམས་པའི་ཆ་རྐྱེན་རྣམས་ཀྱང་འབུལ།  ། རྒྱུ་རློན་མགོ་ཕྲེང་དྲ་
བ་ཙིཏྟའི་ཏོག། མི་རོའ་ིརྒྱལ་མཚན་གཡང་གཞིའི་བླ་བྲེས་ཅན།  ། མཆོང་དམར་ཁ་བད་མཛེས་པའི་
བསེ་མཁར་དང་།  ། འཁོར་ས་བར་དང་བཅས་པ་གསང་བའི་མདོས།  ། འདྲེ་བྱའི་སྒྲོས་རྒྱན་གྲི་ལྕགས་
མདེའུ་ཅན།  ། དར་དམར་མགུལ་པར་འཆང་བའི་མདའ་བོ་ཆེ།  ། བྲིས་སྐུ་གསང་རྒྱུད་ཕྱག་མཚན་ས་
བོན་བཅས།  ། གནོད་སྦྱིན་ཆེན་པོ་དགྱེས་པའི་རྟེན་དུ་འབུལ།  ། དར་ནག་འཆང་བའི་སེང་གི་ཀི་ལ་
ཡ།  ། གྲི་རྒྱུས་མགུལ་དུ་བཅིངས་པའི་ཟངས་ཕུར་འབར།  ། ཀ་ནི་ཀས་བྲིས་སྲོག་སྔགས་ཀྱིས་གང་
བའི།  ། སྨྱུག་རྒོད་ཚིགས་དགུ་མཐའ་གཉིས་རྡོ་རྗེས་མཚན།  ། ར་དམར་ལྤགས་ཤུན་རྒྱལ་མཚན་གསང་
བའི་སྙིང་།  ། ལུག་ནག་ཙིཏྟ་སྲོག་སྔགས་ཀྱིས་གཏམས་པ།  ། གསང་བའི་བླ་རྡོ་སྲོག་འཁོར་ཁ་སྦྱོར་
སོགས།  ། དབང་གི་རྒྱལ་པོ་དགྱེས་པའི་རྟེན་དུ་འབུལ།  ། སྒྲུབ་པའི་མཆོད་པ་ནི།  སྐུ་བཞིའི་ས་བོན་སྨིན་
བྱེད་དབང་བཞིའི་ཆུས།  ། ལེགས་གཏམས་རང་རྒྱུད་དག་པའི་རིན་ཆེན་སྣོད།  ། དངོས་གྲུབ་སྦྲང་རྩིའི་
299
རོ་མངར་འབྱུང་བའི་གཞི།  ། གཅེས་པར་བསྲུངས་བསྐྱངས་དམ་ཚིག་ཆུ་སྐྱེས་བཞད།  ། སོ་སོར་ཐར་
དང་རྒྱལ་སྲས་རིག་འཛིན་གྱི།  ། བཅས་མཚམས་རྣམ་པར་དག་པའི་དྲི་བསུང་ལྡང་།  ། ཡེངས་མེད་
སྲོག་བདག་འཁོར་བཅས་རྩེ་གཅིག་ཏུ།  ། སྒོམ་པའི་ཏིང་འཛིན་གསལ་སྣང་སྒྲོན་མེ་སྦར།  ། དེ་ལྟར་
བསྙེན་སྒྲུབ་ལ་གཞོལ་བརྩོན་པའི་རྒྱུན།  ། དལ་མེད་འབབ་པའི་དྲི་ཆབ་རབ་རླབས་གཡོ།  ། བདེ་བས་
སྟོང་པ་ངེས་པའི་ཟག་མེད་རོ།  ། ཐུགས་དམ་བསྐུལ་བའི་སྙན་འགྱུར་ང་རོའ་ིསྒྲ།  ། དེ་ལྟར་མཆོད་ཡུལ་
མཆོད་རྫས་རང་ཉིད་སོགས།  ། བཏགས་ཙམ་བདེན་པར་འཛིན་པའི་དགྲ་བགེགས་རྣམས།  ། གནས་
ལུགས་ཕུ་ཐག་ཆོད་པའི་དཔའ་བོ་ཡིས།  ། མཉམ་གཞག་གཡུལ་ངོར་བཅོམ་པའི་ཡང་དག་སྙིང་།  །
སྣང་སྟོང་བསྟན་སྲུང་ཆེན་པོར་འབུལ་ལགས་ན།  ། བདག་ལ་མཆོད་ཐུན་དངོས་གྲུབ་མ་ལུས་སྩོལ།  ། དེ་ནས་བཟློག་པ་སྤྱི་ལྟར་བྱ།  བསྐངས་བཤགས་མདོར་བསྡུས་བྱེད་འདོད་ན།  རྒྱལ་བ་དགེ་འདུན་རྒྱ་མཚོས་མཛད་པའི།  ཀྱཻ་
དུས་གསུམ་རྒྱལ་བའི་བསྟན་སྲུང་མཐུ་རྩལ་ཅན།  ། ཞེས་སོགས་བྱའོ།  ། དེ་ནས།  རང་ཡི་དམ་དུ་གསལ་
བའི་ཐུགས་ཀའི་ས་བོན་ལས་འོད་ཟེར་འཕྲོས།  ཆོས་སྐྱོང་ལྕམ་སྲིང་གི་ཐུགས་ཀར་ཉི་མའི་སྟེང་དུ་རང་
རང་གི་སྔགས་ཕྲེང་གིས་བསྐོར་བ་ལ་ཕོག་པས་ཐུགས་རྒྱུད་བསྐུལ་རང་དབང་མེད་པར་བཀའ་ཉན་
ཅིང་ཅི་འདོད་པའི་ལས་བསྒྲུབ་པར་བསམ་ལ།  ཨོཾ་རཀྨོ་པྲ་ཎ་ཨཱཏྨ་ཀྵི་རུ་པུ་རུ་ཥ་ལོ་ཧི་ཏ་སརྦ་ཤ་ཏྲུཾ་མཱ་ར་ཡ་
ཧཱུཾ་ཕཊ།  ཅེས་ཡབ་ཀྱི་སྔགས་དང་།  ཨོཾ་རཀྨོ་ཡ་མ་ཙིཏྟ་ཛྭ་ལ་རཾ་པྲ་ཏི་དེ་ཝི་ཧཱུཾ།  སྲོག་ལ་ཡ་མ་ཛཿསརྦ་ཤ་ཏྲུཾ་
མཱ་ར་ཡ་རྦད་ཕཊ།  ཅེས་ཡུམ་གྱི་སྔགས་ཅི་མང་བཟླ།  བསྙེན་པའི་གྲངས་ནི་རྒྱུད་ལས།  སུམ་འབུམ་གྲངས་ཀྱིས་འགྲུབ་པར་འགྱུར།  ། ཞེས་གསུངས་པས་དེ་ལྟར་བྱ་བའམ་མ་རྟགས་མ་བྱུང་གི་བར་དུ་བཟླ་བར་བྱའོ།  ། དེ་ནས་གཏོར་མ་བྱིན་གྱིས་བརླབས་ལ།  ཆོས་སྐྱོང་འཁོར་དང་བཅས་པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་པ་དམར་པོ་འོད་
ཀྱི་སྦུ་གུ་ཅན་དུ་གྱུར་པས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར་པར་བསམ་ལ།  ཨོཾ་
རཀྨོ་པྲ་ཎ་ཨཏྨ་ས་པ་རི་ཝཱ་ར་སརྦ་བིགྷྣན་ཤ་ཏྲུཾ་ཨི་དཾ་བ་ལིང་ཏ་ཁ་ཁ་ཁཱ་ཧི་ཁཱ་ཧི།  ཅེས་ལན་བདུན་གྱིས་ཕུལ།  ཕྱི་ནང་གི་མཆོད་པས་མཆོད་ནས།  ཀྱཻ།  རྒྱ་གར་ཡུལ་གྱི་དགྲ་ལྷ།  མ་རུ་ཙེའི་གནས་སྲུང་།  ལི་ཡུལ་
ཆོས་ཀྱི་སྲུང་མ།  མཧཱ་དེ་ཝིའི་བཀའ་ཉན།  གཤིན་རྗེའི་གཤེད་ཀྱི་བཀའ་སྡོད།  ཡབ་གནོད་སྦྱིན་
ཟངས་ཀྱི་རལ་པ་ཅན་དང་།  ཡུམ་སྲིན་མོ་ཁྲག་གི་རལ་པ་ཅན་གྱི་སྲས་གནོད་སྦྱིན་ཆེན་པོ་ཟངས་ཀྱི་
བེག་ཙེ་ཅན།  སྲིང་མོ་སྲིད་པའི་ལྷ་མོ་གདོང་དམར་མ།  འཁོར་སྲོག་གཅོད་བཤན་པའི་ཚོགས་དང་
300
བཅས་པ་ཁྱེད་རྣམས་ཀྱིས་ཤ་ཁྲག་དམར་གྱི་གཏོར་མ་འདི་བཞེས་ལ།  སངས་རྒྱས་ཀྱི་བསྟན་པ་
སྲུངས།  དཀོན་མཆོག་གི་དབུ་འཕང་སྟོད།  བླ་མའི་སྐུ་ཚེ་སྲིངས།  རྣལ་འབྱོར་པ་བདག་གིས་སངས་
རྒྱས་མ་ཐོབ་ཀྱི་བར་དུ་འགལ་རྐྱེན་ཐམས་ཅད་སོལ།  མཐུན་རྐྱེན་ཐམས་ཅད་སྒྲུབས།  གནོད་བྱེད་
དགྲ་བགེགས་ཐམས་ཅད་དྲག་པོའ་ིཆད་པས་སྐད་ཅིག་ཉིད་ལ་ཐལ་བའི་རྡུལ་ཕྲན་བཞིན་དུ་བརླག་
པར་མཛོད་ཅིག། ཨ་མུ་ཀ་ཤ་ཏྲུཾ་མཱ་ར་ཡ་ཕཊ།  ཅེས་བརྗོད་ལ་ཐལ་མོ་ལན་གསུམ་བརྡབ་བོ།  ། དེ་ནས་བསྟོད་ཅིང་འཕྲིན་ལས་འཆོལ་བ་ནི།  ཀྱཻ།  རྒྱལ་ཀུན་མཁྱེན་དང་བརྩེ་བའི་ཀུན་གསལ་ནས།  ། སྲོག་བདག་དབང་པོའ་ི
སྤྲིན་སྒྲ་ཆེར་རྒོད་ཅིང་།  ། དྲག་པོའ་ིའཕྲིན་ལས་རྡོ་རྗེའི་ཐོག་མདའི་གཟིས།  ། དམ་ཉམས་བྲག་རི་ཕྱེ་
མར་བསྙིལ་ལ་བསྟོད།  ། ཚ་ཟེར་བྱེ་བའི་ཞུན་མས་ཉེར་བྱུགས་པའི།  ། པདྨ་ར་གའི་ལྷུན་པོ་ལྡེམ་པ་
བཞིན།  ། བདུད་དགྲ་འབྱུང་པོའ་ིསྤྱི་བོར་ཁྱོད་སྐུ་ནི།  ། ལིང་ལིང་གར་གྱིས་རོལ་པར་ཁྱོད་ལ་བསྟོད།  །
འབར་བའི་ཟངས་གྲི་མཁའ་དབྱིངས་གདེངས་པའི་མོད།  ། པདྨོའ་ིགཉེན་ཀྱང་དྲེགས་པ་ཡོངས་དོར་
ཏེ།  ། སྤྲང་རྩིའི་རྒྱལ་མཚན་གྲོགས་བཅས་ཁྱེད་ཉིད་ཀྱི།  ། ཞབས་པད་བསྙེན་པའི་བརྩོན་པ་བསྟེན་ལ་
བསྟོད།  ། དགྲ་དཔུང་བརླག་པའི་དཔའ་རྟགས་རུ་མཚོན་ནི།  ། ཁྱབ་འཇུག་གནས་ཀྱི་ཕ་མཐའ་
བསྙེགས་པ་བཞིན།  ། ཁྲག་རྒྱུན་ཆལ་ཆིལ་འབབ་པའི་གློ་སྙིང་དང་།  ། ཉག་ཕྲན་དྷ་ནུར་བཅས་པ་
འཛིན་ལ་བསྟོད།  ། ཁྱོད་ཞལ་ཀུན་ཁྱབ་ཡངས་པའི་ལྟེ་བ་ནས།  ། ཡོན་པོར་ལྟ་བའི་སྤྱན་རྩའི་གློག་ཕྲེང་
འཁྱུག། དྲག་ཤུལ་ཧ་ཧར་རྒོད་པའི་སྒྲ་བརྒྱ་པས།  ། དགྲ་བགེགས་གློ་སྙིང་ལྐོག་མར་འབྱིན་ལ་
བསྟོད།  ། དུས་ཀྱི་བྱིན་ཟའི་ཕུང་པོ་སྤུངས་པའི་དབུས།  ། བཻ་ཌཱུར་ལྷུན་པོ་འགྱིང་བའི་གར་སྟབས་
རྩེར།  ། ཚ་ཟེར་དབང་པོའ་ིདཀྱིལ་འཁོར་བཀོད་པ་བཞིན།  ། བརྗིད་མཛེས་ཉམས་ཀྱིས་རོལ་པའི་སྲིང་
ལ་བསྟོད།  ། བཀའ་སྡོད་སྲོག་གི་བདག་པོ་དུས་མཐའི་ཉི།  ། མཐུ་སྟོབས་འོད་གཟིའི་རེག་བྱ་ཚ་ངར་
གྱིས།  ། ནག་པོའ་ིརྩི་ལག་ལྷུན་པོ་རྒྱ་མཚོར་བཅས།  ། ལྷག་མར་བྱེད་པའི་ལས་མཁན་ཁྱོད་ལ་
བསྟོད།  ། ཁྲག་རློན་དྭངས་མས་བྱུགས་པའི་དབྱིག་འཛིན་སྟེང་།  ། པད་རག་ས་འཛིན་བགྲང་ཡས་རྒྱུ་བ་
བཞིན།  ། བདུད་སྡེའི་སྲོག་ལ་རྔམས་ཤིང་རབ་འཕྱོ་བའི།  ། གྲི་ཐོགས་བཤན་པའི་ཚོགས་ལ་བསྟོད་
པར་བགྱི།  ། བསྟོད་བསྐུལ་གཞན་བྱེད་སྤྲོ་ན།  ཐམས་ཅད་མཁྱེན་པ་དགེ་འདུན་རྒྱ་མཚོས་མཛད་པ་སོགས་བྱའོ།  ། འཕྲིན་ལས་བཅོལ་བ་ནི།  ཧཱུཾ་འཇམ་དཔལ་ཁྲོས་པ་གཤིན་རྗེའི་གཤེད་ལ་སོགས།  ། རིམ་བྱོན་རྩ་བརྒྱུད་བླ་མའི་
301
སྤྱན་སྔ་རུ།  ། རྡོ་རྗེའི་གཡར་དམ་ཞལ་གྱིས་འཆས་པ་བཞིན།  ། དེང་འདིར་འཕྲིན་ལས་སྒྲུབ་པའི་དུས་
ལ་བབས།  ། རྣལ་འབྱོར་སྙིང་གི་པདྨོ་བཞད་པའི་དབུས།  ། བླ་མ་ཡི་དམ་ཆོས་སྐྱོང་དབྱེར་མེད་དུ།  །
འབྲལ་མེད་བསྟེན་ཏེ་རྩེ་གཅིག་གསོལ་འདེབས་ན།  ། ཡིད་ལ་རེ་འབྲས་སྨིན་པར་མི་མཛད་དམ།  །
མཐུ་སྟོབས་འོད་སྟོང་ལྡན་ཁྱོད་གཙུག་བསྟེན་བཞིན།  ། བར་གཅོད་སྨག་རུམ་འཐུག་པོས་སྒྲིབ་སྲིད་
ན།  ། ནག་ཕྱོགས་བདུད་སྡེའི་མུན་པ་མཐར་བྱེད་པའི།  ། སྟོབས་ལྡན་ཉིན་མོའ་ིདབང་ཕྱུག་སུ་ལ་
རེ།  ། ཐ་མལ་མི་མིན་ཅུང་ཟད་བསྟེན་པས་ཀྱང་།  ། བར་ཆད་མི་མཐུན་སེལ་བར་ནུས་མཐོང་ན།  ། ཡེ་
ཤེས་སྤྱན་ལྡན་ཁྱོད་ལ་བསྟེན་པ་བདག། ནག་ཕྱོགས་བདུད་ཀྱིས་གཙེས་པ་འཐད་དམ་དགོངས།  ། དེ་
ཕྱིར་མཐུ་སྟོབས་ནུས་པའི་དཔུང་བསྐྱེད་ལ།  ། བདག་ཅག་དཔོན་སློབ་འཁོར་དང་བཅས་པ་ཡི།  ། ཆོས་
མཐུན་འདོད་དོན་འགྲུབ་པའི་མི་མཐུན་ཕྱོགས།  ། ཐམས་ཅད་ཉེ་བར་ཞི་བའི་འཕྲིན་ལས་མཛོད།  །
བསླབ་གསུམ་རིམ་གཉིས་ཚེ་བསོད་དཔལ་འབྱོར་སོགས།  ། ལེགས་ཚོགས་དབྱར་མཚོ་བཞིན་དུ་རྒྱས་
པ་དང་།  ། འཇིག་རྟེན་འཇིག་རྟེན་འདས་པའི་དགེ་ལེགས་ཀུན།  ། མ་ཚང་མེད་པར་དབང་དུ་འདུ་བར་
མཛོད།  ། བསྟན་དང་འགྲོ་ལ་འཚེ་བ་སྤྱི་ཡི་དགྲ།  ། རྣལ་འབྱོར་བདག་ལ་སྡང་བ་སྒོས་ཀྱི་དགྲ།  ། ངས་
ངོར་བསད་དང་གསོད་བྱའི་སྤྲོས་བྲལ་ཡང་།  ། བརྩེ་བས་ཆོས་ཀྱི་དབྱིངས་སུ་མྱུར་དུ་སྒྲོལ།  ། བརྩེ་བའི་
མ་དང་བྱམས་པས་སྐྱོང་བའི་དཔོན།  ། ཅི་འདོད་སྒྲུབ་པའི་གཉེན་དང་བློ་གཏད་གྲོགས།  ། ཟུག་རྔུ་སྐྱོབ་
པའི་སྨན་སྔགས་མ་ལུས་པ།  ། ཁྱོད་ཉིད་ཁོ་ནར་རེ་འོ་མ་གཡེལ་ཞིག། ཕན་བདེའི་འབྱུང་གནས་རྒྱལ་
བསྟན་ཕྱོགས་བཅུར་དར།  ། བསྟན་འཛིན་རྣམས་ཀྱི་སྐུ་ཚེ་མཛད་འཕྲིན་རྒྱས།  ། དགེ་འདུན་སྡེ་རྣམས་
ཐུགས་མཐུན་བཤད་སྒྲུབ་འཕེལ།  ། འགྲོ་ཀུན་བདེ་སྐྱིད་དཔལ་ལ་རོལ་པར་མཛོད།  ། དེ་ནས་སྤྱི་སྟབས་ནི།  ཀྱཻ།  བྱང་ཤར་མ་རུ་ཙེ་ཡི་དུར་ཁྲོད་ནས།  ། མཆོད་དམར་ཁྲག་ལ་བརྟེན་པའི་གནས་བཅས་པ།  །
སྒྲོལ་གྱིང་ཆེན་པོ་སྲོག་བདག་དམར་པོ་དང་།  ། སྲོག་བདུད་ཆེན་མོ་བསེ་ཡི་ལན་ཕྲན་ཅན།  ། ལྕམ་སྲིང་
ཁྱེད་ཀྱི་བཀའ་ལས་མི་འདའ་བའི།  ། ལས་མཁན་སྲོག་བདག་དམར་པོ་འཁོར་དང་བཅས།  ། སྒྲོལ་
བྱེད་བཤན་པ་གྲི་ཐོགས་བརྒྱད་པོ་དང་།  ། རོལ་བཤན་ཉི་ཤུ་རྩ་གཅིག་འཁོར་དང་བཅས།  ། བདུད་དང་
གནོད་སྦྱིན་སྲིན་པོ་སུམ་སྟོང་དང་།  ། བཙན་དམར་སྟོང་གི་དམག་ཚོགས་འཁོར་དང་བཅས།  ། མ་མོ་
འབུམ་དང་ཐེའུ་རང་སྟོང་ལ་སོགས།  ། སྟོན་པའི་བཀའ་ཉན་བསྟན་སྲུང་རྒྱ་མཚོའི་ཚོགས།  ། འདིར་
302
གཤེགས་རྒྱན་གྱི་གཏོར་མ་འདི་བཞེས་ཤིག། དགྲ་ཤ་ཁྲག་གི་མཆོད་པ་འདི་བཞེས་ཤིག། གཙང་མ་
ཕུད་ཀྱི་གསེར་སྐྱེམས་འདི་བཞེས་ཤིག། ར་དམར་ཁྲག་ཆང་མཆོད་ཡོན་འདི་བཞེས་ཤིག། སྔར་
བཅོལ་ལེགས་པའི་གཏང་རག་གཉན་པོ་གཏོང་།  ། ད་བཅོལ་ལེགས་པའི་གསོལ་འདེབས་རྟེན་དུ་
འབུལ།  ། རྒྱལ་བའི་བསྟན་དང་བསྟན་འཛིན་གཅེས་པར་སྐྱོངས།  ། རྣལ་འབྱོར་བདག་གི་གནས་ལུས་
ལོངས་སྤྱོད་དང་།  ། འཁོར་དང་ཡོ་བྱད་བཞོན་པ་ལ་སོགས་པ།  ། བཅོལ་ལོ་ལྟོས་སོ་སྲུང་མ་མཐུ་རྩལ་
ཅན།  ། ཉན་གསུམ་བྱ་ར་རྒྱང་ནས་མ་གཡེལ་ཞིག། མཚན་གསུམ་མེལ་ཚེ་དྲུང་ནས་མ་གཡེལ་ཞིག།
རྟག་ཏུ་སྒྲུབ་པའི་སྟོངས་གྲོགས་མ་གཡེལ་ཞིག། བླ་མའི་བཅོལ་བའི་འཕྲིན་ལས་མ་གཡེལ་ཞིག།
སྡང་བའི་དགྲ་ལ་མངོན་པའི་རྟགས་སྟོན་ལ།  ། རྣལ་འབྱོར་བདག་གི་མགོན་སྐྱབས་དཔུང་གཉེན་
མཛོད།  ། བླ་མའི་སྐུ་དགྲ་བསྟན་པའི་སྤྱི་དགྲ་དང་།  ། རྣལ་འབྱོར་སྒོས་དགྲ་སེམས་ཅན་ཡོངས་ལ་
འཚེ།  ། མ་ཉེས་ལོག་པར་ལྟ་བའི་དགྲ་དང་བགེགས།  ། དཔལ་མགོན་ཁྱོད་ཀྱིས་སྒྲོལ་ལ་བསྟན་པ་
སྲུངས།  ། ཞེས་བརྗོད་ཅིང་མཚན་མོ་ཡིན་ན་དཔལ་འབར་དང་བཅས་གཏོར་མ་བྱང་ཤར་མཚམས་སུ་གཏོར་སྟེགས་ཀྱི་ཁར་བཏང་ངོ་།  ། ཡང་ན་བསྟོད་པའི་མཇུག་ཏུ་ཆོས་སྐྱོང་དྲག་ཏུ་བསྐུལ་ཏེ།  གཏོར་མ་གནམ་ལྕགས་ཀྱི་ཐོག་མེ་འབར་བར་བསམ་ལ་དགྲ་ཕྱོགས་སུ་བཏང་།  མཇུག་ཆོག་གཏང་རག་སོགས་སྤྱི་ལྟར་བྱའོ།  ། སྲུང་མ་འདི་ཉིད་ཤིན་ཏུ་རྩུབ་ཅིང་མྱུར་བས་བསྙེན་སྒྲུབ་མཐར་ཕྱིན་པས་ལྟ་ཅི་སྨོས།  གཏོར་བསྔོས་ཙམ་གྱིས་ཀྱང་ལས་འགྲུབ་པར་བླ་མ་གོང་མ་རྣམས་གསུངས་སོ།  ། ཞེས་ཆོས་སྐྱོང་དྲེགས་པ་ལྕམ་སྲིང་གི་གཏོར་ཆོག་འཕྲིན་ལས་ཀྱི་རྒྱ་མཚོ་ཞེས་བྱ་བ་འདི་ཡང་སྦས་ཡུལ་དཀར་པོ་ལྗོངས་ཀྱི་སྒྲུབ་སྡེ་བྱང་ཆུབ་གླིང་གི་དགེ་འདུན་རྣམས་ཀྱིས་ལྷ་རྫས་དང་བཅས་ནན་ཏན་ཆེན་པོས་བསྐུལ་པའི་ངོར།  བཙུན་གཟུགས་འཛིན་པ་༧དྷརྨ་བཛྲ་གྱིས་བླ་མ་གོང་མ་རྣམས་ཀྱིས་གསུང་ཐོར་བུ་རྣམས་ཕྱོགས་གཅིག་ཏུ་བསྡུ